Die plek is wonderlik en sal graag weer wil gaan. Bietjie opknap is nodig vir huis nr 1. Die dak het gelek, maar was nie 'n ongerief nie. Die opsigter was ongelooflik vriendelik en behulpsaam. Selfs vir ons Blits gebring toe ons dit by huis vergeet het.
Ons kon in 10 dae baie dinge inpas vanaf Plettenbergbaai tot by Jeffreysbaai. Die weer was vir ons goed en ons kon elke dag vol uit gebruik met 2 dae se gholf ook ingesluit (Fynbos en Hankey). Binneland se kant toe het ons ook so stukkie van Baviaanskloof gedoen. Lekker op die perseel teen die see gestap en ook na die damme toe. Die voëls by die damme is elke dag besonders en daar is 'n WitrugEend wat die tweede dam sy blyplek gemaak het. Rooiborsjakkalsvoëls wat weerskante van die akkommodasie opereer het ons elke dag besig gehou terwyl hulle aktief aan die jag was. Fotograwe sal die geleenthede om voëls af te neem geniet. Op die laaste dag het 'n groot skool dolfyne ons kom groet. Ons het in huis nr. 3 gebly en die binnebraai was baie handig vir die dae wanneer die wind gepla het.
Dit was 'n week om te onthou. Ongelooflike uitsig vanuit die huis oor die natuurlike woud en oseaan. Noel se gasvryheid, hulp en vriendelikheid was baie spesiaal. Baie dankie vir 'n ongelooflike mooi week.
Anglers Paradise is 'n juweel van 'n vakansie tuiste. Of jy net vir een aand of vir 'n week wil ontspan, is dit werklik 'n plekkie om in gedagte te hou.
Ons was verskriklik beïndruk met die verblyf by Anglers Paradise. Ons het heerlik gerus en alles was verskriklik netjies en skoon. Die plek is kos vir die siel en my vrou het heerlik gerus met 'n boek op die dek met 'n asemrowende uitsig terwyl ek en my seun van die oggend tot die aand visgevang het in die damme en van die rotse af. Noel was verskriklik behulpsaam en vriendelik, het ons baie gehelp en selfs aanstekers en vuurhoutjies gebring wat ek vergeet het. Ons beveel graag aan en kom sommer gou weer.
Sal die plek vir enige iemand voorstel. Als was skoon en netjies. Sal definitief weer daar gaan bly. Dankie.
Ons het 'n warm ontvangs van die gasheer gekry. Hy is gereed om enige 'probleem' te hanteer. Die ligging en uitsig is pragtig en die huis is gemaklik. Klein dingetjies ontbreek, soos 'n eierspaan en 'n prop by wasbak wat goed seel, maar al die ander goeie dinge maak daarvoor op. Dis dalk net iets wat reggestel kan word. Ons sal beslis weer daar gaan kuier en dit ook aanbeveel vir ander gaste. Volgende keer wil ons die lifelike kampplek teen die see uittoets.
Ons was verras dat die wooneenheid ook nou WiFi het. Dit was regtig die mooiste uitsig. Die pad na die see is opgegradeer en ons kon met gemak afry na die getypoel, waar daar 'n heerlike tafel is waar jy piekniek kan hou. Noel het baie moeite gedoen om te sorg dat alles reg is en het was voltyds beskikbaar om enige probleem op te los. My kinders het dit ook baie geniet, veral om vis te vang in die damme. Ek kan met 'n geruste hart die verblyf aanbeveel.
Daar is 'n grondpad van die hoofpad na die plaas. Die husie is baie gerieflik en lekker. Onthou om jou inkopies te doen voor jy op die plaas aankom. Die view is stunning en lyk presies soos op foto's. Noel is 'n baie behulpsame gasheer en daar is ook 'n launderette op die perseel. Die pad na die privaat strand is nogal steil maar lekker oefening.
Ons het heerlik gekuier by hierdie pragtige plek. Die uitsig is onverbeterlik en die huisie het alles wat jy nodig het. Ons kan nie wag om terug te kom nie.
Dis 'n fantastiese plek vir rustigheid die natuur en ongerepte kus. Sal gogga lig aanbeveel vir baie motte en grondpad bietjie sleg maar ons het dit oorleef. Sal definitief weer kom en ons beveel dit aan vir enige iemand wat hou van pragtige uitsigte en mooi natuur!
Genotvol, netjiese plek met 'n vriendelike gasheer. Pragtige uitsig. Ongelukkig te min tyd daar bestee. Sou graag 'n dag of wat ekstra wou bly. Sal verseker weer teruggaan.
Ons het heerlik gerus. Die tyd is altyd net te kort. Baie dankie aan Noel en Karin vir 'n BAIE ontspanne en rustige atmosfeer. Die see was werklik 'n plesier en die uitsig laat 'n mens net van vooraf besef hoe geseënd jy werklik is.